
**Kriteriji vrednovanja**

**6. razred**

Polazišne točne u vrednovanju svih učenika iz nastavnog predmeta Katoličkog vjeronauka su Pravilnik o načinima, postupcima i elementima vrednovanja učenika u osnovnoj i srednjoj školi i Kurikulum za nastavni predmet Katolički vjeronauk za osnovne škole i gimnazije u Republici Hrvatskoj (<https://narodne-novine.nn.hr/clanci/sluzbeni/2019_01_10_216.html>) kao i narav te posebnost sadržaja nastavnog predmeta.


Pri planiranju i provedbi vrednovanja vjeroučitelji će se ravnati temeljnim načelima kurikuluma s posebnim osvrtom na odgojno-obrazovne ishode svrstane u četiri domene:

1. domena: Čovjek i svijet u Božjem naumu
2. domena: Riječ Božja i vjera Crkve u životu kršćana
3. domena: Kršćanska ljubav i moral na djelu
4. domena: Crkva u svijetu



Prema kurikulumu za Katolički vjeronauk elementi vrednovanja su **znanje**, **stvaralačko izražavanje** te **kultura međusobnoga komuniciranja**.

|  |  |
| --- | --- |
| **Elementi vrednovanja** | **Vrednuje se…** |
| ZNANJE | usvajanje, interpretiranje, razumijevanje i argumentiranje temeljnih činjenica, pojmova, događaja i tekstova na spoznajnom, doživljajnom i djelatnom planu |
| STVARALAČKO IZRAŽAVANJE | usmeno, pisano, likovno, glazbeno,  digitalno i scensko stvaralaštvo te istraživački rad s ciljem povezivanja usvojenih spoznaje, znanja, stavova i vrijednosti s vlastitim iskustvom |
| KULTURA MEĐUSOBNOG KOMUNICIRANJA | izražavanje o stavovima i vrijednostima, ponašanje i marljivost tijekom procesa učenja i poučavanja |

Tijekom nastavne godine vjeroučitelji će sustavno provoditi formativno i sumativno vrednovanje.



**VREDNOVANJE**





**FORMATIVNO**

ne rezultira brojčanom ocjenom

ocjenom, već

kvalitativnom

povratnom informacijom





**vrednovanje za učenje**

cilj je

unapređivanje i

planiranje budućega

učenja i poučavanja





**vrednovanje kao učenje**

aktivno uključivanje

učenika u proces


vrednovanja



**SUMATIVNO**

rezultira brojčanom

ocjenom



**vrednovanje naučenoga**

o

cjenjivanje razine

postignuća učenika

Formativno vrednovanje provodit će se sustavno tijekom nastavnog procesa s ciljem poboljšanja aktivnosti, motiviranosti, samostalnosti i kreativnosti učenika, a vrednovanje naučenoga s ciljem procjene razine usvojenosti odgojno-obrazovnih ishoda, i to nakon određene tematske cjeline i/ili obrazovnoga razdoblja.

Metode kojima će se vjeroučitelji služiti u provedbi vrednovanja naučenoga: usmena provjera, učenički projekti, procjena rasprave u kojoj sudjeluje učenik, esejski zadatci, grafički organizatori znanja, digitalni kvizovi (u slučaju nastave na daljinu) i dr.

**ZAKLJUČIVANJE OCJENA NA KRAJU GODINE**

**Zaključna ocjena na kraju nastavne godine izvodi se na temelju elemenata vrednovanja i cjelokupnog rada učenika tijekom cijele školske godine, uzimajući u obzir ocjene i rad tijekom nastave na daljinu (redovito rješavanje školskih zadataka i izrada jednog (1) kompleksnijeg zadatka), kao i one iz ostatka nastavne godine (prema kriterijima vrednovanja).**

**ZNANJE**

|  |  |
| --- | --- |
| **OŠ KV A.6.1.** Učenik navodi iskustva i događaje iz svakodnevnog života koji govore o različitim oblicima unutrašnjega ropstva i slobode te objašnjava kako nas vjera vodi do slobode i mira. | |
|  | |
| **dovoljan (2)** | Učenik prepoznaje primjere unutrašnje slobode i ropstva u čovjekovu životu. |
| **dobar (3)** | Učenik navodi primjere unutrašnje slobode i ropstva u čovjekovu životu.  Učenik navodi konkretne primjere povezanosti, slobode i ljubavi.  Učenik prepoznaje vjeru kao put prema slobodi. |
| **vrlo dobar (4)** | Učenik objašnjava povezanost grijeha i neslobode, odgovornost i slobode na temelju konkretnih primjera iz života i Biblije (grijeh, posljedice grijeha).  Učenik na temelju odabranih biblijskih tekstova prepoznaje vjeru kao put k slobodi. |
| **odličan (5)** | Učenik analizira kroz konkretne primjere povezanost slobode i ljubavi.  Učenik navodi primjere vlastite odgovornosti u promicanju slobode i mira. |
|  | |
| **OŠ KV A.6.2.** Učenik objašnjava temeljne književne vrste u bibliji, analizira odabrane biblijske tekstove te objašnjava njihovu temeljnu poruku i primjenjuje ju na svoj život. | |
|  | |
| **dovoljan (2)** | Učenik prepoznaje osnovnu podjelu biblije na Stari i Novi zavjet, navodeći pri tome osnovne knjige Novog zavjeta, temeljne sadržaje i likove biblijskih novozavjetnih tekstova.  Učenik uz pomoć pronalazi novozavjetne tekstove u Bibliji. |
| **dobar (3)** | Učenik prepoznaje temeljne književne vrste u Bibliji.  Učenik ukratko prepričava tekstove temeljne sadržaje i opisuje likove biblijskih, starozavjetnih i novozavjetnih tekstova.  Učenik prepoznaje prispodobe o kraljevstvu Božjemu.  Učenik navodi poruke pojedinih biblijskih tekstova. |
| **vrlo dobar (4)** | Učenik prepričava odabrane biblijske starozavjetne i novozavjetne tekstove.  Učenik objašnjava pojmove prispodoba i kraljevstvo Božje.  Učenik uz pomoć otkriva dublju životnu poruku biblijskih tekstova. |
| **odličan (5)** | Učenik objašnjava povezanost književne vrste i poruke teksta. Učenik navodi dublju životnu poruku biblijskih tekstova. |
|  | |
| **OŠ KV B.6.1.** Učenik analizira i objašnjava tekstove o Bogu koji s čovjekom sklapa savez prijateljstva, pokazuje put izlaska, iz ropstva, grijeha i vodi ga do slobode. | |
|  | |
| **dovoljan (2)** | Učenik uz pomoć pripovijeda temeljne događaje biblijske povijesti. Učenik prepoznaje glavne osobe biblijskih tekstova o izbavljenju iz egipatskog ropstva. |
| **dobar (3)** | Učenik pripovijeda velike događaje biblijske povijesti.  Učenik navodi glavne osobe biblijskih tekstova o izbavljenju iz egipatskog ropstva.  Učenik prepoznaje Sinajski savez kao središnji događaj izabranog naroda. |
| **vrlo dobar (4)** | Učenik opisuje ključne biblijske likove i prepričava događaje o izbavljenju iz egipatskog ropstva.  Učenik navodi glavne poruke biblijskih tekstova. |
| **odličan (5)** | Učenik analizira ključne biblijske osobe, događaje i poruke u tekstovima o izbavljenju iz egipatskog ropstva. |
|  | |
| **OŠ KV B.6.2.** Učenik u Isusu Kristu otkriva osloboditelja koji riječima i djelima pokazuje istinski put slobode i spasenja. | |
|  | |
| **dovoljan (2)** | Učenik navodi barem jedan biblijski tekst u kojima je Isus prepoznat kao onaj koji pokazuje put slobode i spasenja.  Učenik prepoznaje neke događaje u kojima se spominje Marija. |
| **dobar (3)** | Učenik navodi Isusove riječi i djela i u njima prepoznaje put slobode i spasenja.  Učenik navodi neke biblijske događaje u kojima se spominje Marija. Učenik prepoznaje razlike Isusa i Mojsija.  Učenik uočava sličnosti događaja Pashe i Uskrsa. |
| **vrlo dobar (4)** | Učenik navodi vrijednosti koje vode do istinske i pune slobode. Učenik interpretira neke događaje u kojima se spominje Marija. Učenik uspoređuje Isusa i Mojsija i navodi sličnosti događaja, Pashe i Uskrsa. |
| **odličan (5)** | Učenik analizira Isusove riječi i djela i predlaže konkretna djela u svojoj okolini za ostvarenje Isusovih riječi. Učenik analizira neke događaje u kojima se spominje Marija i u kojima se očituje njezina veličina u prihvaćanju Božje riječi. |
|  | |
| **OŠ KV B.6.3.** Učenik otkriva i opisuje Božju prisutnost u životu čovjeka kroz crkvu i sakramente kršćanske inicijacije. | |
|  | |
| **dovoljan (2)** | Učenik uz pomoć opisuje Crkvu kao Božji narod i zajednicu vjernika s različitim poslanjem i službama.  Učenik nabraja sakramente kršćanske inicijacije i prepoznaje značenje sakramenta svetoga reda. |
| **dobar (3)** | Učenik opisuje Crkvu kao narod Božji i zajednicu vjernika s različitim poslanjem i službama.  Učenik navodi različite službe vjernika u Crkvi.  Učenik opisuje značenje sakramenata inicijacije svetog reda u životu i zajednici vjernika. |
| **vrlo dobar (4)** | Učenik tumači Crkvu kao narod Božji i zajednicu vjernika s različitim poslanjem i službama.  Učenik objašnjava značenje sakramenata, kršćanske inicijacije i svetoga reda u životu i zajednici vjernika. |
| **odličan (5)** | Učenik uz pomoć primjera tumači božansko i ljudsko poslanje Crkve.  Učenik analizira sakramente kršćanske inicijacije i svetoga reda te navodi njihovo značenje u vlastitom životu i zajednici vjernika. Učenik tumači Marijino posebno mjesto u Crkvi. |
|  | |
| **OŠ KV C.6.1.** Učenik, na primjerima biblijskih tekstova analizira primjere ropstva i slobode i povezuje ih sa suvremenim situacijama ropstva i slobode. | |
|  | |
| **dovoljan (2)** | Učenik prepoznaje primjere suvremenih situacija ropstva.  Učenik prepoznaje sličnosti suvremenih situacija ropstva s primjerima ropstva u kojima se govori u biblijskim tekstovima. |
| **dobar (3)** | Učenik navodi primjere suvremenih situacija ropstva.  Učenik uspoređuje sličnosti suvremenih situacija ropstva s primjerima ropstva o kojima se govori u biblijskim tekstovima.  Učenik prepoznaje originalnost Isusove poruke i njegova odnosa prema čovjeku. |
| **vrlo dobar (4)** | Učenik objašnjava sličnosti suvremenih situacija ropstva s primjerima ropstva o kojima se govori u biblijskim tekstovima.  Učenik objašnjava Isusov odnos prema čovjeku.  Učenik navodi konkretne geste brige prema onima koji su potrebiti pomoći. |
| **odličan (5)** | Učenik analizira primjere suvremenih situacija ropstva.  Učenik objašnjava originalnost Isusove poruke i njegova odnosa prema čovjeku.  Učenik izražava spremnost iskazati pomoć i brigu prema potrebnima u svom okruženju. |
|  | |
| **OŠ KV C.6.2.** Učenik istražuje kako vrednote slobode, ljubavi i odgovornosti utječu na njegovu osobnu izgradnju i izgradnju zajednice. | |
|  | |
| **dovoljan (2)** | Učenik uz pomoć navodi tjelesna i duhovna djela milosrđa.  Učenik uz pomoć navodi dvije zapovijedi ljubavi.  Učenik prepoznaje djela milosrđa u konkretnom životu. |
| **dobar (3)** | Učenik prepoznaje važnost slobode, ljubavi i odgovornosti u životu pojedinca i zajednice.  Učenik uz pomoć učitelja opisuje na koji su način teme slobode, ljubavi i odgovornosti prisutne u Isusovu govoru i životu.  Učenik navodi tjelesna i duhovna djela milosrđa.  Učenik navodi dvije zapovijedi ljubavi. |
| **vrlo dobar (4)** | Učenik navodi primjere slobode, ljubavi i odgovornosti u životu pojedinca i zajednice.  Učenik opisuje Isusov poziv na izgradnju pravednijega i boljega svijeta.  Učenik opisuje svojim riječima tjelesna i duhovna djela milosrđa i dvije zapovijedi ljubavi.  Učenik navodi primjere u kojima se ostvaruju tjelesna i duhovna djela milosrđa. |
| **odličan (5)** | Učenik objašnjava na koji su način teme slobode, ljubavi i odgovornosti prisutne u Isusovu govoru i životu.  Učenik analizira Isusovu ponudu slobode i ljubavi.  Učenik opisuje primjere u kojima se ostvaruju dvije zapovijedi ljubavi.  Učenik uočava potrebe ljudi oko sebe i navodi primjere odgovornog ponašanja. |
|  | |
| **OŠ KV C.6.3.** Učenik istražuje i upoznaje vrijednosti slobode, ljubavi i odgovornosti u drugim religijama, svjetonazorima i svijetu oko sebe. | |
|  | |
| **dovoljan (2)** | Učenik uz pomoć prepoznaje vrijednosti slobode, ljubavi i odgovornosti na konkretnim primjerima u drugim religijama. |
| **dobar (3)** | Učenik prepoznaje utjecaj poimanja slobode u drugim religijama, svjetonazorima i u kršćanstvu na društva. |
| **vrlo dobar (4)** | Učenik opisuje svojim riječima utjecaj poimanja, slobode, ljubavi i odgovornosti u drugim religijama, svjetonazorima i u kršćanstvu na društva. |
| **odličan (5)** | Učenik istražuje utjecaj shvaćanja slobode, ljubavi i odgovornosti u drugim religijama i svjetonazorima na konkretna društva i uspoređuje ih s kršćanskim.  Učenik vrednuje vlastite čine u svjetlu shvaćanja slobode u kršćanstvu. |
|  | |
| **OŠ KV D.6.1.** Učenik prepoznaje crkvu kao zajednicu božjeg naroda s različitim poslanjem, službama i odgovornostima te ljudsko i božansko lice crkve u povijesnim događajima, kako bi bolje razumio život crkve i društva danas. | |
|  | |
| **dovoljan (2)** | Učenik navodi najvažnije događaje u životu Crkve u srednjem i novom vijeku i u suvremenom dobu.  Učenik uz pomoć razlučuje ljudsko od božanskog djelovanja unutar povijesti Crkve u konkretnim povijesnim primjerima. |
| **dobar (3)** | Učenik opisuje najvažnije događaje u životu Crkve u srednjoj. I novom vijeku i u suvremenom dobu.  Učenik razlučuje ljudsko od božanskoga djelovanja unutar povijesti Crkve u konkretnim povijesnim primjerima. |
| **vrlo dobar (4)** | Učenik objašnjava mnoge pozitivne, ali i negativne strane života Crkve, razlučujući njezino ljudsko i božansko lice.  Učenik prepoznaje zajedničke korijene kršćanskih Crkava. Učenik navodi ulogu biskupa i svećenika, redovnika i redovnica vjernika laika u povijesti Crkve. |
| **odličan (5)** | Učenik analizira najvažnije događaje u životu Crkve u srednjem i novom vijeku i u suvremenom dobu.  Učenik navodi zajedničke korijene kršćanskih Crkava.  Učenik se zalaže za vrijednost ekumenizma kroz primjere i ekumensko djelovanje u svojoj sredini. |
|  | |
| **OŠ KV D.6.2.** Učenik opisuje i objašnjava važnije biblijske i druge kršćanske motive i poruke prisutne u književnosti i ostalim umjetnostima, osobito u arhitekturi. | |
|  | |
| **dovoljan (2)** | Učenik imenuje barem jedan stil crkvenog graditeljstva.  Učenik prepoznaje vrste crkvenih građevina, elemente unutrašnjosti crkve i mjesta okupljanja prvih kršćana (katakombe).  Učenik prepoznaje Marijino mjesto u pobožnosti i tradiciji Crkve. |
| **dobar (3)** | Učenik imenuje odabrane stilove crkvenog graditeljstva.  Učenik prepoznaje stilove crkvenog graditeljstva na konkretnim primjerima.  Učenik uz pomoć učitelja opisuje unutrašnjost crkve. |
| **vrlo dobar (4)** | Učenik opisuje odabrane stilove crkvenog graditeljstva uz pomoć konkretnih primjera.  Učenik opisuje unutrašnjost crkve.  Učenik navodi marijanske molitve i pobožnosti prema Mariji. Učenik opisuje mjesta okupljanja prvih kršćana i ranokršćanske motive, simbole i znakove. |
| **odličan (5)** | Učenik uspoređuje osnovne karakteristike najvažnijih stilova crkvenog graditeljstva na konkretnim primjerima.  Učenik uspoređuje unutrašnjost crkve, na primjerima iz vlastite okoline.  Učenik istražuje Marijinu prisutnost u umjetnosti. |
|  | |
| **OŠ KV D.6.3.** Učenik prepoznaje i objašnjava sličnosti i razlike između kršćanskih crkava i svetih građevina drugih religija (sinagoge i džamije). | |
|  | |
| **dovoljan (2)** | Učenik prepoznaje mjesta molitve kršćanstva i drugih religija.  Učenik prepoznaje najpoznatije građevine drugih religija i Katoličke Crkve. |
| **dobar (3)** | Učenik opisuje na poznatim (analiziranim) primjerima temeljne sličnosti i razlike između kršćanskih crkava i bogomolja drugih religija. |
| **vrlo dobar (4)** | Učenik opisuje sličnosti i razlike između kršćanskih crkava i drugih religija.  Učenik navodi najpoznatije građevine Katoličke Crkve.  Učenik navodi najpoznatije građevine drugih svjetskih religija. |
| **odličan (5)** | Učenik objašnjava sličnosti i razlike između kršćanskih crkava i bogomolja drugih religija.  Učenik pokazuje stav poštovanja simbola i građevina drugih religija. |
|  | |

**STVARALAČKO IZRAŽAVANJE**

|  |  |
| --- | --- |
| **dovoljan (2)** | Učenik ima poteškoće u oblikovanju misli u rečenici i sadržaju.  Vrlo se teško snalazi u pismenom, glazbenom i likovnom izričaju. Vrlo rijetko ili gotovo nikad ne izlaže vlastite stavove i mišljenje.  Potrebno je stalno ohrabrenje, poticaj i pomoć u komunikaciji s raznovrsnim medijima. |
| **dobar (3)** | Učenik treba dodatni poticaj i ohrabrenje u radu.  Učenik je ponekad nesiguran u sebe i svoje sposobnosti pa slabije sudjeluje u pojedinim aktivnostima.  Djelomično posjeduje osjetljivost za transcendentno.  Potrebno je jače zalaganje u različitim oblicima stvaralačkog izražavanja.  Povremeno i s djelomičnom pažnjom uključuje se u interpretaciju biblijskih tekstova i simbolike.  Samo ponekad i uz poticaj izražava vlastite stavove i mišljenja. |
| **vrlo dobar (4)** | Uz mali poticaj učenik postiže bolje rezultate.  Trudi se postići što bolje rezultate i vrlo je uporan.  Samostalan i korektan u različitim oblicima stvaralaštva.  Aktivno sudjeluje u različitim aktivnostima i oblicima stvaralačkog izražavanja. |
| **odličan (5)** | Učenik je vrlo uspješan u scenskom prikazu biblijskih tekstova.  Učenik je vrlo uspješan u komuniciranju s raznovrsnim medijima.  Učenik posjeduje osjetljivost i otvorenost za transcendentno.  Učenik ima posebne sposobnosti za glazbeni izričaj.  Učenik je uspješan i kreativan u simboličkom izražavanju.  Učenik ima izrazite sposobnosti za likovno izražavanje.  Učenik je kreativan i komunikativan.  Kod učenika je prisutna sposobnost zamišljanja, asociranja i logičkog povezivanja sadržaja u usmenom izražavanju. |

U ocjenu Stvaralačkog izražavanja ulazi i vrednovanje pomoću rubrika – plakat, pisani tekst, videozapis, istraživanje, usmenog izlaganja i prezentacije, umne mape…

**KULTURA MEĐUSOBNOG KOMUNICIRANJA**

|  |  |
| --- | --- |
| **dovoljan (2)** | Učenik je često nezainteresiran za komunikaciju s okolinom s učiteljicom i ostalim učenicima.  Teško uspostavlja pozitivnu verbalno i neverbalnu komunikaciju s učiteljicom i ostalim učenicima.  Ponekad ulazi u sukobe i često ih rješava na negativan način. |
| **dobar (3)** | Učenik je nesklon izricanju vlastitih mišljenja i stavova.  Učenika treba poticati na pozitivnu, verbalno i neverbalnu komunikaciju.  Kod učenika treba razvijati pozitivan odnos prema radu i zalaganju na vjeronaučnom susretu.  Potrebno je raditi na kulturi slušanja i nenasilnog rješavanja sukoba. |
| **vrlo dobar (4)** | Učenik svoje mišljenje izražava korektno.  Ponekad treba poticaj za suradnju, razgovor i razumijevanje drugih.  Učenik rado pomaže drugima.  Učenik ima korektan odnos prema sudionicima nastavnog procesa.  Učenik vrlo lijepo surađuje s učiteljicom i učenicima. |
| **odličan (5)** | Aktivno sluša ima razvijene vlastite stavove i predodžbe. Tolerantan je i poštuje različita mišljenja.  Uzornim ponašanjem vrlo pozitivno djeluje na ostale učenike.  Učenik je otvoren za suradnju, razgovor i razumijevanje.  Rado i s ljubavlju pomaže drugima.  Kod učenika je izražena spremnost življenja po vjeri.  Svoje mišljenje izražava korektno i s poštovanjem prema drugima.  Učenik uvažava druge i prihvaća njihove ideje. |

U ocjenu iz Kulture međusobnog komuniciranja ulazi i odnos prema ostalim učenicima i djelatnicima u školi te poštivanje Kućnog reda škole.